Käynnistä peli napsauttamalla Star Wars X-Wing Alliance Demo -painiketta. Upean alkuesi- tyksen jälkeen tulet näyttöön, jonka alareunassa on neljä painiketta. Niitä napsauttamalla voit valita vaikeustason, törmäykset päälle tai pois, haavoittumattomuuden tai rajattoman määrän ammuksia. Näytön oikeassa alanurkassa olevalla painikkeella voit napsauttaa oikealle, jolloin saat lisätietoja tehtävästäsi, tai vasemmalle, jolloin peli käynnistyy välittömästi. Jos haluat tietää enemmän tehtävästäsi, voit käynnistää havainnollisen esityksen. Kun ohjeosio on päättynyt, napsauta oikeassa alanurkassa olevaa kypäräpainiketta. 

Ohjaamossa voit tehdä valintoja näytön vasemmassa reunassa olevasta valikosta. Valikkoa selataan nuolinäppäimillä ja valinta vahvistetaan Enter-näppäimellä. Saat ohjeita aluksen käytöstä pelin alussa. Valitse tietä näyttävä alus N-näppäimellä, lennä sitä kohti ja paina välilyöntinäppäintä, kun haluat hypätä "hyperloikalla" taisteluvyöhykkeelle. Jos et ole pelannut peliä aikaisemmin, sinun kannattaa valita pelin alussa haavoittumattomuus ja ääretön määrä ammuksia. Silloin voit pysyä paikallasi ja ampua vihollisen aluksia yksi toisensa jälkeen. Myöhemmin voit panna enemmän vipinää peliin säätämällä nämä toimin- not pois päältä. Pelistä poistu- taan painamalla Esc-näppäintä ja valitsemalla Exit esiin tulevasta valikosta. Vahvista valintasi napsauttamalla vasemmalla olevaa sinistä painiketta.